cyanic-selkie/wikianc huggingface dataset:
Pet Shop Boys
Release
Musikaalikokeilun jälkeen Pet Shop Boys palasi studioon levyttämään kahdeksatta albumiaan. Erilaisten tyylikokeilujen jälkeen yhtye päätyi täysin yllättävään akustiseen ja osittain jopa rock-soundiin monilla Release-levyn kappaleilla. Pääosin yhtyeen itsensä tuottamalla levyllä esiintyi lähes joka kappaleella entinen The Smiths- kitaristi ja Electronic -yhteistyöstä PSB:lle tuttu Johnny Marr. Kitaroiden lisäksi monilla Releasen kappaleilla soivat myös muut akustiset soittimet, kuten rummut. Albumin ensisinglen ”Home And Dry” video oli äärimmäisen minimalistinen. Se koostui lähes pelkästään saksalaisen ohjaajansa Wolfgang Tillmansin Lontoon metrossa kuvaamien hiirten touhuista. Toisen singlen, "I Get Along" videon ohjasi Bruce Weber.
Syyskuussa 2004 Pet Shop Boys esiintyi Lontoon Trafalgar Squarella ilmaiskonsertissa Dresdner Sinfoniker -orkesterin kanssa. Konsertissa esitettiin PSB:n säveltämä soundtrack Sergei Eisensteinin vuonna 1925 ohjaamaan mykkäelokuvaan Panssarilaiva Potemkin. Koko elokuva esitettiin konsertissa valkokankaalle heijastettuna orkesterin takana. PSB:n lähes puolitoistatuntinen sävellys yhdisti elektronista ja klassista musiikkia. Joihinkin kohtiin oli myös kirjoitettu laulusanat. Myöhemmin sama esitys on toistettu Saksassa ja muutamia kertoja Britanniassa. Soudtrack julkaistiin syyskuussa 2005 nimellä Battleship Potemkin.
Fundamental
Vuonna 2006 PSB osallistui myös Robbie Williamsin Rudebox-albumin tekoon. Tällä albumilla PSB vierailee kappaleilla "We Are the Pet Shop Boys" ja "She's Madonna". Jälkimmäinen singlenä julkaistu raita oli Robbie Wiliamsin käyttöön annettu Tennant-Lowe sävellys. Kappaleen teksti kertoi Madonnan ja Guy Ritchien suhteesta.
Electric
Esiintymisiä 29 maassa käsittänyt "Electric"-kiertue päättyi vuoden 2013 osalta 14. lokakuuta Los Angelesissa pidettyyn konserttiin. Kiertue jatkui keväällä ja kesällä 2014 eri puolilla maailmaa pidetyillä konserteilla, jolloin yhtye palasi myös Suomeen ja esiintyi Pori Jazz -festivaaleilla 18. heinäkuuta 2014. Helsingin Sanomien mukaan "ilo pääsi viimeinkin irti Porissa", kun "Pet Shop Boys tulitti Kirjurinluodon yöhön sarjan hittejä, paperisilppua ja lasersäteitä". Pieniä kappale- ja koreografiamuutoksia lukuun ottamatta konsertti oli lähes sama, joka nähtiin vuosi aiemmin Turussa.
Kesällä 2015 Pet Shop Boys jatkoi Electric-kiertuetta festivaaliesiintymisillä eri puolilla maailmaa. Yhtye toi Electric kiertueensa kolmannen kerran Suomeen 15.8.2015 Helsingin Flow -festivaalin lauantain pääesiintyjänä. Helsingin Sanomien arvion mukaan ennalta ohjatun koreografian varassa toiminut, aikaisempien konserttien kanssa lähes identtinen, visuualisesti ja musiikillisesti kunnianhimoinen show ei kuitenkaan tuonut yhtyeen esiintymisiä kaksi edellistä kertaa Suomessa seuranneille yllätyksiä tai uusia kokemuksia. 38 maata kiertänyt, kolmatta vuotta kestänyt kiertue päättyi Helsingin konserttiin. Kiertueen ja loman jälkeen yhtye keskittyi seuraavan studiolabuminsa tekemiseen, jonka tuotti Stuart Price.
Hotspot
Hotspot-albumin julkaisun jälkeen yhtyeen tarkoitus oli lähteä keväällä 2020 "Dreamworld" -maailmankiertueelle, mutta covid-19-pandemian takia yhtye joutui useita kertoja perumaan ja siirtämään lopulta kahden vuoden päähän kaikki sovitut esiintymisensä. Siirrettyihin konsertteihin kuului myös New Order -yhtyeen kanssa suunniteltu yhteinen Yhdysvaltain ja Kanadan kiertue. Koronarajoitusten hellittäessä yhtye pääsi keväästä 2022 alkaen esiintymään Dreamworld-kierueellaan eri puolilla maailmaa. PSB esiintyi New Order-yhtyeen kanssa 12 konsertin pituisella Unity tour-kiertueella Kanadassa ja Yhdysvalloissa syys-lokakuussa 2022.
Musiikkityyli ja yhtyeen imago
Yhtyeen mukaan kappaleet syntyvät kahdella tavalla: Yleensä liikkeelle lähdetään siitä, että Neil Tennant kirjoittaa tekstin, johon hän ehkä hahmottelee jotakin sävelkuvioita. Tekstien aiheet tulevat usein Tennantin tai hänen ystäviensä elämänkokemuksista. Useimmissa kappaleissa on romanttinen sisältö. Sanoitusten aiheita Tennant on saanut myös politiikasta, ajankohtaisista tapahtumista ja kirjallisuudesta.
Eräs Tennantin intohimoista on Venäjän historia, joka esiintyy viittauksina muutamissa sanoituksissa ja lainoina venäläisiltä säveltäjiltä mm: Behaviour-albumin kappaleissa "My October Symphony" ja "This Must Be the Place I Waited Years to Leave" sekä Yes-albumin kappaleessa "All Over The World". Tähän aihepiiriin liittyy Tennantin 1970-luvun opiskelijavuosilta periytyvä romanttinen suhtautuminen vasemmistolaiseen aatemaailmaan. Selvimmin tämä näkyy viittauksilla Leniniin ja Staliniin kappaleessa "West End Girls" (erityisesti vuoden 1983 versio) sekä myös Electric-albumin kappaleissa "Bolshy" (="Vasemmalle") ja "Love Is a Bourgeois Construct". Introspective-albumin kappaleessa "Left to My Own Devices on viittaus Che Guevaraan. Behaviour -albumin kappaleessa "This Must Be the Place I Waited Years to Leave" – ja erityisesti sen extended-miksauksissa on sämplättynä ote Lenininin venäjänkielisestä puheesta. Super -albumin kappale "The Dictator Decides" kertoo diktaattorista, joka muistuttaa Pohjois-Korea n Kim Jong Un ia.
Darkwing Duck (videopeli)
Peli perustuu Disneyn vuosina 1991–1992 tuottamaan piirrossarjaan Varjoankka. Huhtikuussa 2017 peli julkaistiin Microsoft Windowsille, PlayStation 4:lle ja Xbox Onelle osana The Disney Afternoon Collection -kokoelmaa.
Susanne Hou
Yi-Jia Susanne Hou (s. 1977) on kiinalaissyntyinen, Kanadaan 3-vuotiaana muuttanut viulisti. Hän on ensimmäinen, joka sai kolme kultamitalia tuomaristojen yksimielisellä päätöksellä Kansainvälisessä Long–Thibaud-kilpailussa (1999), Lipizer-viulukilpailussa (1999) ja Sarasate-viulukilpailussa (1997).
Messier 3
Aiheesta muualla
pienoiskuva|vasen|Sijainti tähdistössä.
Suomen urheiluopisto
Historia
Vierumäki Country Club, joka hoiti urheiluopiston hotelli- ja ravintolatoimintaa ja toista golfkenttää, ajautui konkurssiin huhtikuussa 2020. Vuonna 2019 VCC teki tappiota noin 600 000 euroa.
Vilho Setälä
Elämäkerta
Vilho Setälä oli koulutukseltaan filosofian kandidaatti. Hänen isänsä oli valtioneuvos E. N. Setälä ja äitinsä kirjailija Helmi Krohn.
Minoru Yamasaki
Yamasaki syntyi Seattlessa Japanista muuttaneille siirtolaisvanhemmille. Hän valmistui arkkitehdiksi Washingtonin yliopistosta vuonna 1934. Työskenneltyään New Yorkissa hän muutti Detroitiin 1945 ja perusti vuosikymmenen lopulla arkkitehtitoimiston.
Amarin avaus
Amarin avaus on epätavallinen shakkiavaus, jota kuvaa siirto
Valkea kehittää ensimmäisellä siirrollaan ratsun, tosin laudan reunalle. Normaalisti tarkoituksena on jatkaa ratsulla f2:een tai f4:ään. Tavallisesti musta pelaa siirron 1...d5, joka uhkaa tuhota valkean sotilasaseman lyömällä ratsun lähetillä. Tähän valkean paras vastaus on g3.
Napier (täsmennyssivu)
Napier voi tarkoittaa ainakin seuraavia:
Chris Bourque
Christopher Bourque (s. 29. tammikuuta 1986 Boston, Massachusetts, Yhdysvallat) on yhdysvaltalais-kanadalainen jääkiekkoilija. Hän on pelipaikaltaan laitahyökkääjä, mutta osaa pelata myös keskellä. Hänen vahvuuksiinsa kuuluvat luistelunopeus, laukaus, kahden suunnan pelaaminen, kiekonhallinta, maalintekotaidot, röyhkeys, tulisieluisuus ja kulmaväännöt. Bourquen suurimpana heikkoutena on pidetty hänen pientä kokoaan, joka on vaikeuttanut myös hänen läpimurtoaan NHL:ään. Bourquen muihin heikkouksiin kuuluvat voiman ja fysiikan puute. Hänellä on parannettavaa myös viimeistelytaidoissa. Bourqueta on toisinaan verrattu pelityyliltään Theoren Fleuryyn. Hänen isänsä on Boston Bruinsin ex-kapteeni ja Hockey Hall of Famen jäsen Ray Bourque.
Seuraura
Bourque palasi kaudeksi 2011–2012 Washington Capitalsin organisaatioon. Hän pelasi koko kauden farmijoukkue Hershey Bearsissa ja voitti koko AHL:n piste- ja syöttöpörssin tehoilla 30+66=93. Pistepörssivoitto toi Bourquelle kauden päätteeksi John B. Sollenberger Trophyn ja hänet valittiin myös liigan ensimmäiseen tähdistökentälliseen. Bourque pelasi kauden aikana myös AHL:n tähdistöottelussa. Toukokuussa 2012 hänet kaupattiin Boston Bruinsiin vaihdossa Zach Hamilliin. Kesäkuussa Bourque teki joukkueen kanssa vuoden mittaisen ja kaksisuuntaisen sopimuksen. Hän aloitti kauden 2012–2013 AHL-joukkue Providence Bruinsissa NHL:n työsulun vuoksi, mutta NHL-kauden alettua tammikuussa 2013 Bourque nostettiin Bruinsin NHL-kokoonpanoon.
Vuolenkoski
Palvelut ja yhdistystoiminta
Vuolenkosken kylä on valittu Kymenlaakson kyläksi kaksi kertaa, vuosina 1991 ja 2001, sekä valtakunnan Vuoden kyläksi 2014. Vuolenkoski on myös Päijät-Hämeen vuoden kylä vuodelta 2022.
Aiheesta muualla
61.085°N, 26.17056°W
Itävalta-Unkari
Itävallan sodanjulistus Serbialle
Sodan aikana Itävalta-Unkarin armeijaa vaivasivat huolto-ongelmat, huono taistelutahto ja suuret tappiot, jotka alkoivat vaikuttaa sen taistelukykyyn. Sodan edetessä armeijan komento siirtyi yhä enenevässä määrin Saksan käsiin.
Saariston linnut
Alkusanoissaan Forsman sanoo, että kirja on tarkoitettu tavallisille luonnossa liikkuville eikä edellytä asiantuntemusta. Hän toteaa, että vaikka saariston vakituisten asukkaiden määrä on vuosikymmenien kuluessa vähentynyt, mökkien määrä on moninkertaistunut, eikä saaristossa juuri ole kolkkaa, joka jäisi ihmistoimien ulkopuolelle. Hän kehottaakin luonnossa liikkujia vastuullisuuteen.
Claude Renoir
Claude Renoir (4. joulukuuta 1914 Pariisi – 5. syyskuuta 1993 Troyes) oli ranskalainen elokuvaaja. Hän toimi pääkuvaajana muun muassa setänsä Jean Renoirin elokuvissa Joki (1951) ja Kultaiset vaunut (1952).
In Heat
In Heat on yhdysvaltalaisen heavy metal-yhtye Black 'n Bluen neljäs studioalbumi vuodelta 1988. Albumin on tuottanut yhtyeen edellisen studioalbumin, vuoden 1986 Nasty Nastyn tapaisesti Kiss-yhtyeen bassokitaristi Gene Simmons, ja se on viimeinen yhtyeen alkuperäisellä kokoonpanolla levytetty studioalbumi sekä yhtyeen viimeinen studioalbumi joka julkaistiin ennen sen hajoamista vuonna 1989. Tämän jälkeen satunnaisia paluuesiintymisiä tehneen Black 'n Bluen seuraava studioalbumi Hell Yeah! julkaistiin vasta vuonna 2011 ilman alkuperäiskitaristi Tommy Thayeria.
Adenooma
Adenooma on hyvälaatuinen rauhaskasvain. Niitä voi tulla moniin elimiin, kuten kilpirauhaseen, lisämunuaiseen, aivolisäkkeeseen tai suolistoon.
Migdal HaEmek
Talous
Migdal HaEmekin teollisuus käsittää nykyisin useita korkean teknologian yrityksiä. Kaupungissa on kolme teollisuusaluetta, jotka työllistävät myös sitä ympäröivän alueen asukkaita.
Miinanraivaaja Muikku
Alus poistettiin palveluksesta 1962.
Leikkikalugangsteri
Elokuva kuvattiin Vantaalla, Helsingissä ja Espoossa. Elokuva on julkaistu VHS-kasetilla sekä DVD-levynä. Elokuva on esitetty televisiossa vuosina 1972, 1974, 1977, 2004, 2006 ja 2019 kaksi kertaa. Elokuvan erikoisuus on sen vaihtuminen kesken kaiken mustavalkoisesta värilliseksi. Kyseessä on vitsi: Risto Aaltosen esittämä juoppo gangsteri Niitti lopettaa viinanjuonnin ja alkaa nähdä maailman värillisenä. Vitsin taustalla on Ere Kokkosen halu tehdä värielokuvia, mitä Spede Pasanen pitää liian kalliina, mutta myöntyy lopulta, että Kokkonen saa tehdä elokuvan lopun väreissä.
Music of Bill Evans
Kappaleet
Kaikki kappaleet säv. Bill Evans ellei toisin mainita.
RKO 281 – tapaus ”Citizen Kane”
RKO 281 – tapaus ”Citizen Kane” (RKO 281) on vuonna 1999 ensi-iltansa saanut Benjamin Rossin ohjaama historiallinen draamaelokuva Orson Wellesin kuuluisan elokuvan Kansalainen Kane myrskyisistä syntyvaiheista. Wellesiä esittää Liev Schreiber.
Jättipoppeli
thumb|none|200px|Jättipoppeli.
Johann Krieger
Johann Krieger (28. joulukuuta 1651 Nürnberg – 18. heinäkuuta 1735 Zittau) oli saksalainen urkuri ja säveltäjä. Hän oli kollegansa Johann Philipp Kriegerin veli.
Raamattu kannesta kanteen
Historia
Vuonna 2004, jolloin ohjelmasarjan ensimmäinen kierros oli saatu päätökseen, lopetettiin ohjelman lähettäminen keskiaalloilla. Tälle ei enää nähty tarvetta, sillä ohjelma kuului jo useiden paikallisradioiden kautta Suomessa kattaen 60% väestöstä. Tammikuussa 2005 aloitettiin uusintojen jälkeen toinen radiointikierros. Varsinainen raamattuopetus säilyi ennallaan, mutta juontoja, musiikkia ja haastatteluja muutettiin tarvittaessa. Tällöin ohjelmaa lähettivät Suomessa Radio Dei ja Järviradio, Virossa Pereraadio ja Ruotsissa Boråsin lähiradio. Vuoden 2005 lopussa Virossa päättyi suomenkielinen ohjelma ja tammikuussa 2006 alettiin lähettää vironkielistä Piibel kaanest kaaneni -ohjelmaa, jonka sisältö pohjautuu Jukka Norvannon käsikirjoituksiin.
Espanjan toinen tasavalta
Toisen tasavallan synty
Espanjan toisen tasavallan ensimmäiseksi presidentiksi valittiin 11. joulukuuta 1931 aikaisemmin pääministerin tehtävästä eronnut Niceto Alcalá-Zamora. Hän oli presidenttinä huhtikuuhun 1936 saakka.
Kansanrintama
Presidentti Alcalá-Zamora suhtautui oikeistoon hyvin torjuvasti ja hajotti parlamentin 7. tammikuuta 1936 estääkseen CEDA-puoluetta saamasta pääministerin paikkaa. Tasavaltalaisten ja vasemmiston laaja kansanrintama sai niukan voiton 16. helmikuuta 1936 pidetyissä uusissa parlamenttivaaleissa. Tämän jälkeen parlamentti erotti presidentin teknisen laintulkinnan avulla 7. huhtikuuta 1936 ja valitsi toukokuussa tilalle kansanrintamaa johtaneen entisen pääministerin Manuel Azañan. Kansanrintamassa oli kahden liberaalipuolueen lisäksi mukana sosialistinen työväenpuolue, Espanjan kommunistinen puolue ja trotskilainen POUM.
Sisällissodan aika
Sisällissodan alkuvaiheessa osa tasavaltalaisten alueesta oli anarkistien hallussa. Näissä maakunnissa aloitettiin Espanjan vallankumoukseksi kutsuttu sosiaalinen vallankumous, jonka aikana muun muassa maatalous ja teollisuus kollektivisoitiin. Uudistukset kuitenkin loppuivat toukokuun 1937 valtataistelun myötä.
Deus ex machina
Ilmaus deus ex māchinā on latinaa ja tarkoittaa kirjaimellisesti ”jumala koneesta”. Se on käännös alkuperäisestä kreikankielisestä ilmaisusta ἀπὸ μηχανῆς θεός (apo mēkhanēs theos). Termin käyttö alkoi antiikin Kreikan teatterista, missä lavasteista laskettiin nostureiden (mēkhanē) avulla näyttämölle jumalia, jotka ratkaisivat tilanteita ja kuljettivat juonta eteenpäin. Etenkin Aiskhyloksen ja Euripideen tragediat päättyivät usein näin. Aristoteles mainitsee tavan ja arvostelee sitä teoksessaan Runousoppi (15,6).
Amorgós
Nähtävyydet
Saaren tunnetuin nähtävyys on vuorenrinteeseen rakennettu, valkoista kykladista arkkitehtuuria edustava Chozoviótissan luostari. Amorgóksen kylässä on venetsialaisaikainen linna (Kástro) sekä Amorgóksen arkeologinen museo, ja Minoan ja Aigialen alueilla antiikin aikaisia jäännöksiä. Saari ja sen vuoret ovat myös suosittu vaelluskohde.
Deus ex machina
Deus ex machina -käänne romaanissa, näytelmässä tai elokuvassa tuntuu usein epäuskottavalta ja epätyydyttävältä, koska sillä ei ole mitään yhteyttä teoksessa aiemmin kehiteltyyn juoneen. Sen käyttöä pidetään usein jopa huonon kirjoittajan merkkinä, ellei kyseessä ole parodia.
Castlevania: Symphony of the Night
Vastaanotto
Peli sai ilmestyessään hyvän vastaanoton sekä kriitikoilta että pelaajilta. Sen keskiarvo Metacritic-sivustolla on 93 pistettä. Myös pelin musiikit saivat paljon kehuja. Säveltäjänä toimi Michiru Yamane, joka oli aiemmin säveltänyt musiikit peliin Castlevania: Bloodlines.
Užur
Užurin asukasluku on noin 16 200 (2006). Siellä on muun muassa kotiseutumuseo.
MediEvil 2
Tarina
Peli sijoittuu 500 vuotta ensimmäisen MediEvilin tapahtumien jälkeen, jolloin lordi Palethron on löytänyt Zarokin loitsukirjan. Lordi Palethron herättää kuolleet ihmiset taas henkiin.
Sarakylän kappeli
Kappeli otettiin käyttöön vuonna 1976. Kappelissa järjestetään jumalanpalveluksia kuukausittain sekä muita tilaisuuksia.
MediEvil 2
Henkilöt
Winston, apulaishaamu – Winston Chapelmount oli noin 10-vuotias pikkuvanha lontoolaispoika ennen siirtymistään henkimaailman puolelle. Ihastuttava ja innokas Winston tuo valoa pimeimpäänkin kolkkaan iloisen ja suloisen luonteensa ansiosta. Valitettavasti myös hän on haamu, mikä rajoittaa hänen osallistumistaan tapahtumiin jonkin verran. Winston on kuitenkin innokas apulainen ja liittyy mukaan seikkailuun aina, kun arvelee voivansa auttaa.
Lasten seksuaalisuus
Seksuaaliset fantasiat
Seksuaalisia kuvitelmia eli fantasioita alkaa esiintyä kolmesta ikävuodesta eteenpäin. Kuvitelmat vaihtelevat suuresti, ja niiden yleisyys on epäselvää, mutta niillä on kuitenkin selkeä rooli lasten masturboinnissa.
Luxemburgin Grand Prix
Kilpailun voittivat Jacques Villeneuve kaudella 1997 ja Mika Häkkinen kaudella 1998. Molemmat heistä voittivat samaisina kausina maailmanmestaruuden. Kauden 1997 kilpailussa paalupaikalta lähti Häkkinen, jolle paalupaikka oli F1-uran ensimmäinen. Kilpailun voittaneelle Villeneuvelle voitto sen sijaan oli F1-uran viimeinen.
European Grand Circuit
European Grand Circuit oli Euroopan raviliiton UET:n vuosina 1956-2011 järjestämä kilpailusarja lämminverisille ravihevosille. Vuosina 1956-1985 kilpailu tunnettiin ravureiden Euroopan mestaruuden nimellä. Sen voittaja ratkesi osakilpailuiden sijoituksista saatavien pisteiden perusteella. Vuonna 2012 Grand Circuit korvattiin uudella UET Trotting Masters-kilpailusarjalla.
Budzma belarusami!
Budzma belarusami! (, "Ollaan valkovenäläisiä!") on vuonna 2011 julkaistu hiphoppia ja mashup-taidetta yhdistelevä musiikkivideo, joka kertoo Valko-Venäjän historian vuoteen 1991 saakka. Valkovenäjänkielinen internet-video on osa kulttuurikollektiivi Budzman vuonna 2008 alkanutta samannimistä kampanjaa, jonka tarkoitus on esitellä valkovenäläistä kulttuuria.
Paavali I
Koulutus
Kun Paavali oli kahdeksanvuotias, hänen äitinsä kaappasi vallan vuonna 1762 ja hänet kruunattiin perinteisin menoin hallitsijaksi Moskovassa. Pietari III oli surmattu, mutta virallisen selityksen mukaan hän oli kuollut ”peräpukamien aiheuttamaan koliikkikohtaukseen”. Paavalin huoltajuus oli ainoa asia, joka oikeutti Katariina II:n hallinnon, joten Paavalin sairastuminen kruunajaisissa huoletti äitiä kovasti. Kysymys vallanperimyksestä alkoi myrkyttää äidin ja pojan välejä. Jos Paavali olisi varhaiskypsä ja osoittaisi lahjakkuutta, moni aatelinen saattaisi tuntea kiusausta syöstä Katariinan vallasta ja asettaa laillisemmalta hallitsijalta tuntuvan Paavalin hänen tilalleen.
Itsevaltias keisari
Paavalilla oli suuri halu muuttaa monta äitiinsä liittyvää asiaa. Hän ilmoitti, että oli ”kansan tahto”, että hänen isänsä Pietari III nostettaisiin haudastaan ja haudattaisiin yhdessä hänen äitinsä kanssa. Pietarin ruumis nostettiin haudastaan ja Paavali määräsi isänsä murhaajat Barjatinsin ja Aleksei Orlovin kävelemään hautajaissaattueen mukana ja kantamaan keisarin kruunua. Orlov yritti kieltäytyä vedoten korkeaan ikäänsä, mutta Paavali kehotti häntä kiittämään onneaan näin pienestä rangaistuksesta.
Paavalin määräykset julkaistiin virallisessa lehdessä, ja moni alkoi pelätä häntä. Toisaalta moni myös piti häntä naurettavana. Hän sääti lain, jonka mukaan myös aatelisto voitiin alistaa ruumiillisiin rangaistuksiin, minkä he kokivat valtavana loukkauksena. Paavali oli pikkutarkka, vihainen ja rangaistuksissaan kohtuuton, mikä herätti jatkuvaa epämukavuuden tunnetta ja inhoa aatelistossa. Häneltä ei ollut kukaan turvassa: yksityiskohtia myöden hiottuja preussilaisia univormuja vastustanut marsalkka Aleksandr Suvorov huomautti puuteroitujen peruukkien hyödyttömyydestä taistelukentällä ja sai lähtöpassin. Venäjä laajeni Paavalin valtakaudella nykyiseen Georgiaan. Siellä sijainneet Kartli-Kakhetin ja Imeretin kuningaskunnat eivät olleet toipuneet Persian vastaisesta sodastaan, ja vuonna 1800 Paavali määräsi joukkonsa marssimaan valtioihin väittäen niitä kumpaakin hallinneen kuninkaan luovuttaneen maat Venäjälle. Hänen määräyksestään muodostettiin myös venäläis-amerikkalaisen kauppakomppania 1799, joka perusti ensimmäiset tukikohdat Alaskaan turkisten pyyntiä varten.
Salaliiton uhri
Paavalin salamurhaan oli sekaantunut myös hänen poikansa, tuleva Aleksanteri I. Von der Pahlen antoi Aleksanterille epämääräisiä lupauksia Paavalin hengen säilyttämisestä; hänet siirrettäisiin loppuelämäkseen maaseutupalatsiin ja Aleksanteri toimisi sijaishallitsijana. Von der Pahlen myös kertoili epämääräisen laveasti, että jos Paavalia ei syrjäytetä, Pietarissa alkaa viattomien ihmisten surmaaminen ja joukkokarkotukset. Aikaisemmin oli kreivi Sergei Panin väläytellyt samankaltaisesta suunnitelmasta.
Von der Pahlenin piti punoa vielä pari pientä juonta, ja ansa oli valmis laukeamaan. Hän väitti, että Aleksanterin ja Konstantinin lisäksi Paavalin puoliso Maria Fjodorovna olisi juonessa mukana, ja tämän asuinhuoneisto piti lukita. Lisäksi hän väitti, että Aleksanterin rykmentin lisäksi Mikaelinlinnaa vahtiva hevosrykmentti olikin täynnä keisarin henkeä kärkkyviä jakobiineja. Paavali uskoi von der Pahlenin väitteet. Salaliittolaiset, noin kuusikymmentä miestä, juhlivat Talvipalatsissa. Mukana oli Paavalin henkilökohtaisesti pahoinpitelemiä aatelisia, nuoria perustuslaillisia ja pelkkiä tappelunhaluisia kovanaamoja. Osa joi itsensä kovaan humalaan. Varhain aamuyöllä 23. maaliskuuta [ J: 12. maaliskuuta] 1801 joukko ryntäsi Mikaelinlinnaan. He pääsivät nopeasti keisarin makuuhuoneen ovelle, ja heidän huutonsa herätti Paavalin, joka yritti paeta vaimonsa huoneistoon. Ovi oli kuitenkin salaliittoepäilyjen vuoksi lukittu. Paavalille huudettiin, että Aleksanteri on nyt keisari Aleksanteri I ja Paavali on nyt pidätetty. Paavali yritti paeta, mikä oli merkki luultavasti ennakolta sovitulle tapporyhmälle. Paavali menetti henkensä äärimmäisen julman pahoinpitelyn seurauksena, tallottuna ja kuristettuna.
True Finn – Tosi suomalainen
Elokuvan pääosassa on kahdeksan Suomessa asuvaa henkilöä, jotka edustavat eri etnisiä taustoja ja uskontoja. He viettivät tammikuussa 2014 viikon Kirkkonummella sijaitsevassa huvilassa ja suorittivat samalla erilaisia tehtäviä tosi-tv-ohjelmien tyylisesti. Mukana olleet henkilöt valittiin avoimella haulla syksyllä 2013.
Elokuva herätti huomiota jo ennen ensi-iltaansa, kun kansanedustaja Reijo Tossavainen syytti sitä blogikirjoituksessaan perussuomalaisten pilkasta.
Superkeikka
Arvioita
Video-oppaassa vuodelta 1994 Sam Inkinen sanoo Superkeikan alkavan junnaamaan hyvän alun jälkeen ja antaa sille kaksi tähteä viidestä, mikä vastaa sanallista arviota ”keskinkertainen”. VideoHound's Golden Movie Retriever antaa puolitoista tähteä neljästä, koska näyttelijöiden koomikonlahjat eivät riitä paikkaamaan käsikirjoituksen ja ohjauksen puutteita.
Emil Danielssonin erämaa-ateljee
Rakennus ja sijainti
Emil Danielssonin rakennuttama kivilinna on rakennettu suurista ja karkeasti muotoilluista luonnonkivistä. Huvilan rakentamiseen käytettiin kylmämuurausta eli kivet liitettiin toisiinsa ilman laastia.
Emil Danielssonin jälkeen
Vammalan kaupunki alkoi valmistella kivilinnan peruskorjausta. Opetusministeriö myönsi kesäkuussa 1996 korjaustöihin 150 000 markkaa. Lisäksi rahoitusta tuli Euroopan unionin aluekehitysrahastolta, mutta päävastuu rahoituksesta oli kaupungilla. Peruskorjaus aloitettiin syksyllä 1997 ja avajaiset pidettiin syyskuussa 1998.
Euroopan hybridiuhkien torjunnan osaamiskeskus
Tausta
Eurooppa-neuvoston puheenjohtaja, komission puheenjohtaja ja Naton pääsihteeri julistivat 8. heinäkuuta 2016 Varsovan huippukokouksessa tarpeen torjua hybridiuhkia, ja myöhemmin EU:n ja Naton julistuksessa kehotettiin järjestöjen jäseniä osallistumaan keskuksen toimintaan. EU-ministerivaliokunta linjasi 27. tammikuuta 2016, että Suomi selvittää mahdollisen keskuksen perustamista.
10 Items or Less
10 Items or Less on vuonna 2006 kuvattu draamakomedia. Elokuvassa rooliinsa valmistuva näyttelijä ja rahojenhoitaja matkaavat yhdessä Los Angelesiin ja matkan aikana he keskustelevat elämänsä erilaisuudesta. Elokuvan on ohjannut Brad Silberling.
Majeerteenien sulttaanikunta
Majeerteenin sulttaanikunta oli merkittävä ennen siirtomaavallan aikaa. Klaanista on peräisin vuoden 1960 jälkeen kaksi presidenttiä ja kaksi pääministeriä. Klaanin jäsenillä oli muitakin merkittäviä tehtäviä Somalian itsenäisyyden ajan alkuvuosina. Puntmaassa klaani on yhä vaikutusvaltainen.
Marc Methot
Muuta
Methotin pikkuveli Mathieu pelaa Ottawan yliopistojoukkueessa.
Modestas Pitrėnas
Pitrėnas valmistui Salzburgin Mozarteumista kandidaatin arvolla vuonna 1996. Tämän jälkeen hän valmistui Liettuan musiikkiakatemiasta kuoronjohdossa (1997) sekä orkesterin- ja oopperanjohdossa (2003). Hän täydensi opintojaan siellä vielä musiikin lisensiaatilla. Hän on osallistunut seminaareille ja mestarikursseille, joita ovat pitäneet muiden muassa Esa-Pekka Salonen, Jorma Panula ja H. Rilling. Vuonna 2003 Pitrėnas voitti 7. kansainvälisessä Grzegorz Fitelberg -kilpailussa Katowicessä ensipalkinnon, kultamitalin ja Sleesian filharmonikkojen erikoispalkinnon. Tämän ansiosta hän pääsi vierailemaan johtavien puolalaisorkesterien kapellimestarina.
Castra praetoria
Keisari Konstantinus Suuri hajotti pretoriaanikaartin vuonna 312 ja hävitti myös Castra Praetorian.
Juri Hmyljov
Juri Hmyljov (s. 9. elokuuta 1964, Moskova) on entinen neuvostoliittolainen jääkiekkoilija. hänet on valittu Neuvostoliiton ja Venäjän jääkiekon kunniagalleriaan vuonna 1992.
Magneetti
Magnetoituminen
thumb|Hevosenkenkämagneetti Herkästi magnetoituvia aineita ovat ferromagneettiset ja ferrimagneettiset aineet. Tunnetuin niistä on rauta, mutta myös nikkeli, koboltti sekä eräät maametallien yhdisteet ovat ferromagneettisia huoneenlämmössä. Lisäksi luonnossa esiintyy joitain ferrimagneettisia yhdisteitä. Sellaisia ovat muun muassa eräät rautapitoiset malmit, kuten magnetiitti.
Jacques Villeneuve
Sauber ja BMW Sauber (2005–2006)
thumb|right|250px|Villeneuve kotikilpailussaan 2006 Kanadan GP:n kisassa.
Villeneuve oli tehnyt Peter Sauberin kaksivuotisen sopimuksen ennen kauden 2005 alkua, mutta BMW:n ostettua Sauber-tallin osake-enemmistön, talli muuttui BMW Sauberiksi. Villeneuven sopimuksen pitävyyttä puitiin mediassa pitkään. Tiedotusvälineissä oltiin jo välillä varmoja, että BMW oli halukas purkamaan kanadalaisen sopimuksen ja etsimään hänelle korvaajaa. Voimakkaimmin Villeneuven paikkaajaksi veikattiin Heikki Kovalaista. Ennen kauden alkua BMW:n tallipäällikkö Mario Theissen ilmoitti kuitenkin Villeneuven ajavan tallissa alkavalla kaudella.
FS Andromède (M643)
Andromède (runkonumero M643) on Ranskan laivaston 1984 palvelukseen otettu Éridan-luokan miinantorjunta-alus.
James van Riemsdyk
Maajoukkue
Van Riemsdyk pelasi miesten MM-kilpailuissa vuonna 2011 ja olympialaisissa 2014. Hän edusti Yhdysvaltoja myös Jääkiekon maailmancupissa vuonna 2016.
Muuta
Van Riemsdykin pikkuveli Trevor pelaa Washington Capitalsissa.
Velhon morsian
Sarja kertoo orvosta tytöstä nimeltä Chise Hatori, jolla on kyky nähdä yliluonnollisia asioita. Kallopäinen velho Elias Ainsworth ostaa hänet huutokaupasta ja ottaa hänet asumaan luokseen lähelle Lontoota. Chisestä tulee Eliaksen oppilas ja morsian.
Luis Herrero
Herrero soittaa useimmiten 5-kielisellä Music Man StingRay -bassolla sekä GR Bass -vahvistimilla ja kaiuttimilla.
Claude Frikart
Claude Henri Édouard Frikart (5. maaliskuuta 1922 Ermont – 18. joulukuuta 2014) oli ranskalainen roomalaiskatolinen piispa. Hänet vihittiin eudistien papiksi 2. heinäkuuta 1948 ja nimitettiin Pariisin arkkihiippakunnan vihkipiispaksi sekä Summulan titulaaripiispaksi 21. kesäkuuta 1986. Piispaksi vihkiminen seurasi 2. syyskuuta. Pääkonsekraattorina toimi Jean-Marie Lustiger, jota avustivat Michel Louis Coloni ja Armand François M. Le Bourgeois.
Frikart jäi eläkkeelle 2. syyskuuta 1997.
Vitimin–Oljokman kansallinen piirikunta
Piirikuntaan kuului neljä hallintopiiriä:
Paphiopedilum charlesworthii
Paphiopedilum charlesworthii on itäaasialainen venuksenkenkiin kuuluva kämmekkälaji.
Ratsuväenkenraali
Ratsuväenkenraali on tarkennettu sotilasarvo kenraalista, johon on lisätty aselajia osoittava etuliite. Tämä etuliite voidaan liittää vain täyden kenraalin arvonimeen.
Kainaston hyppyrimäet
Mäkiennätyksen kehittyminen (naiset)
Naisten mäkiennätyksen 7,5 metriä on hypännyt Emilia Sorvisto.
Cooloola
Cooloola löydettiin ensimmäisen kerran vasta vuonna 1977, kun sellainen löytyi ansakuopasta Cooloolan kansallispuistosta, Queenslandista. Löytö ei sopinut mihinkään olemassa olevaan heimoon, joten se sai oman heimonsa Cooloolidae. Lajin nimeksi annettiin cooloolanhirviö (Cooloola propator). Tämä oli ensimmäinen kerta sitten vuoden 1905 kun suorasiipisten lahkoon on lisätty uusi heimo. Toinen laji löytyi vuonna 1980 ja nykyään lajeja tunnetaan neljä.
Pekka Aula
Aula on väitellyt valtiotieteiden tohtoriksi Helsingin yliopistosta vuonna 1999. Hän toimi vuodesta 2003 Helsingin yliopiston verkkoviestinnän professorina.
Aula on tutkimustyössään erikoistunut organisaatioiden viestintään, maineen ja maineenhallinnan kysymyksiin. Hän on julkaissut muun muassa kirjat Maine – menestystekijä (2002), Hyvä yritys – strateginen maineenhallinta (2005), Strategic Reputation Management (2008) ja The Reputable Firm (2015). Hän on myös ollut vuoteen 2008 asti aikakauslehti Maineen päätoimittaja.
Aper
(Lucius Flavius) Aper (k. noin 284) oli roomalainen kenraali ja kolmen keisarin, Caruksen, Carinuksen, ja Numerianuksen pretoriaaniprefekti.
Demi (lehti)
Vuonna 2004 Demin levikki oli 54 500 ja se oli Suomen suurin nuorten lehti.
Rent
Rent on Chris Columbuksen ohjaama samannimisen musikaalin elokuvasovitus, joka julkaistiin 23. marraskuuta 2005. Tuotanto alkoi 15. maaliskuuta samana vuonna. Elokuvan rajallinen julkaisu New Yorkissa, Los Angelesissa ja Torontossa 11. marraskuuta 2005 peruttiin ja virallinen ensi-ilta oli New Yorkin Ziegfeld Theatressa 17. marraskuuta 2005.
Onko ”Elä huomaamattomana” hyvä ohje
Plutarkhoksen teos on muodoltaan lyhyt essee, joka koostuu seitsemästä luvusta. Teos on suunnattu nimensä mukaisesti erityisesti epikurolaista maksiimia ”elä huomaamattomana” (, lathe biōsas) vastaan. Se oli eräs keskeisiä epikurolaisia elämänohjeita. Epikurolaisten mukaan onnellisuutta ei voitu löytää varakkuuden tai mahtavan yhteiskunnallisen aseman tai virkojen kautta, vaan ainoastaan kivun tai kärsimyksen puuttumisen (aponia) ja mielenrauhan (ataraksia) kautta. Oppiin kuului keskeisenä vetäytyminen julkisesta elämästä hillittyihin nautintoihin ystävien seuraan.
Menestyksen vuodet
Menestyksen vuodet (myös When I Fall in Love ) on Taylor Hackfordin ohjaama yhdysvaltalainen draamaelokuva, joka sai ensi-iltansa vuonna 1988. Draamaelokuvan pääosissa ovat Dennis Quaid, Jessica Lange ja Timothy Hutton. Menestyksen vuodet perustuu Frank Defordin samannimiseen romaaniin (1981). Romaanin pohjalta Thomas Rickman laati käsikirjoituksen. Menestyksen vuodet kertoo 25 vuoden ajalta suuren jalkapallopelaajan, kaunottaren ja ystävän elämistä 1950- ja 1960-luvuilla.
Juoni
Menestyksen vuodet sijoittuu 1950- ja 1960-luvuille. Gavin Grey (Dennis Quaid) on Louisianan collegen jalkapallosankari, joka seurustelee koulun kaunottaren Babs Rogersin (Jessica Lange) kanssa. Gavin ja Babs ovat kampuksensa kuningaspari, jolla on kaikkea. Kaikkien ihaileman pariskunnan varjoon jää lahjakas Donnie (Timothy Hutton), joka salaa rakastaa Babsia. Gavin ja Babs menevät myöhemmin naimisiin, mutta heidän loistavana pidetty tulevaisuus vaihtuu kuitenkin pian harmaaksi arjeksi. Myrskyisten aviovuosien jälkeen he huomaavat mitä he todella tarvitsevat: toisiaan.
Valeri Karpov
Valeri Jevgenjevitš Karpov (, 5. elokuuta 1971 Tšeljabinsk, Venäjän SFNT, Neuvostoliitto – 10. lokakuuta 2014 Tšeljabinsk) oli venäläinen jääkiekkoilija. Hänet valittiin Neuvostoliiton ja Venäjän jääkiekon kunniagalleriaan vuonna 1993.
Odotuksia
Odotuksia (Hope and Glory) on John Boormanin ohjaama brittiläinen elokuva vuodelta 1987. Se sijoittuu toisen maailmansodan aikaiseen Englantiin. Elokuva perustuu ohjaajan lapsuuden kokemuksiin: sotaa katsotaan yhdeksänvuotiaan pikkupojan silmin osana aikuisten maailmaa.
Pohjan tähteet
Pohjan tähteet (tunnetaan myös nimellä Pohjantähteet) on vuonna 1969 ensi-iltansa saanut suomalainen komediaelokuva, jonka on ohjannut Ere Kokkonen. Elokuva on seitsemäs Spede-elokuva, ensimmäinen Spede-värielokuva ja ensimmäinen elokuva, jossa Spede Pasanen ei ole pääosan esittäjien joukossa. Elokuvan pääosissa nähdään Vesa-Matti Loiri, Simo Salminen, Arja Saijonmaa ja Ville-Veikko Salminen.
Thunder Island
Thunder Island on yhdysvaltalaisen laulaja-lauluntekijä ja kosketinsoittaja Jay Fergusonin studioalbumi vuodelta 1977.
Steven Pinker
Elämä
Pinker työskentelee Yhdysvalloissa MIT:ssä, jossa hän on kognitiivisen neurotieteen osaston johtaja. Hän tutkii aivojen osien tapaa käsitellä ympäristöstä tulevaa informaatiota ja on sitä mieltä, että ympäristön vaikutusta ihmisen käyttäytymiseen on huomattavasti liioiteltu. Hän on omaksunut Noam Chomskyn opin siitä, että ihminen on syntyessään valmiiksi ohjelmoitu oppimaan kielioppiin pohjautuvan kielen.
Osittaisderivaatta
Esimerkki
Se voidaan tulkita kahden muuttujan funktioksi V(h,r), jonka osittaisderivaattafunktio muuttujan r suhteen on Tämä kuvaa kartion tilavuuden muutosta pohjan säteen muuttuessa ja korkeuden pysyessä vakiona.
Bakili Baku
Bakili Baku on azerbaidžanilainen jalkapalloseura, jonka kotikaupunki on Baku. Seura perustettiin vuonna 1995, ja tällä hetkellä se pelaa maan korkeimmalla sarjatasolla.
Bakili Baku perustettiin nimellä ARAZ Baku, ja seura tunnettiin tällä nimellä vuoteen 1998 saakka.
János Rozgonyi
János Rozgonyi oli unkarilainen aatelinen, joka toimi Transilvanian voivodina vuosina 1449 - 1458, Unkarin kuninkaan Vladislav III:n nimittämänä. Hän jakoi voivodin tehtävän Miklós Ujlakin kanssa.
Vincennesin ravirata
Ravirata perustettiin vuonna 1864. Se kärsi suuria vaurioita muutama vuosi myöhemmin käydyssä Ranskan-Preussin sodassa ja rakennettiin uudelleen vuonna 1879. Hevoskilpailuiden lisäksi Vincennesissä on järjestetty myös suuria konsertteja. Siellä ovat esiintyneet muun muassa Metallica, Michael Jackson ja Queen. U2:n konserttitaltiointi Vincennesistä vuodelta 1987 julkaistiin 2008 albumina nimellä Live from Paris.
Kierteisgalaksi
Synty
Useimmat kierteisgalaksit ovat syntyneet hyvin varhaisessa vaiheessa maailmankaikkeuden ollessa vasta arviolta 500–1 000 miljoonan vuoden ikäinen. Maailmankaikkeuden rakenteessa oli pieniä epätasaisuuksia, joista vähitellen kehittyi ainetiivistymiä. Tiivistymät alkoivat kiertää itsensä ympäri ja muuttuivat pyörimistasolla oleviksi kiekkomaisiksi rakenteiksi. Samalla myös kiekon sisällä aine alkoi tiivistyä vedystä ja heliumista koostuviksi palloiksi, joissa alkoi fuusioreaktio. Ensimmäiset galaksit ja tähdet olivat syntyneet.
Reaktioyhtälö
Reaktioyhtälön tasapainottaminen
Tällä tavoin yhtälö on tasapainotettu, sillä sen molemmilla puolilla on yhteensä neljä vety- ja kaksi happiatomia.
Englannin jalkapallomaajoukkue
Historia
Vuoden 1974 MM-kisoihin Englanti ei selviytynyt lainkaan. Tämän johdosta Englannin jalkapalloliitto antoi potkut Ramseylle, jonka alaisuudessa Englanti oli pelaamastaan 113 ottelusta voittanut 69 ja pelannut 27 tasapeliä. Joe Mercerin toimittua hetken aikaa väliaikaisena managerina palkattiin Ramseyn seuraajaksi Don Revie. Revien alaisuudessa Englannin otteet eivät huomattavasti parantuneet. 1976 EM-kisoissa taival päättyi alkulohkoon.
Seinäjoen JymyJussit
Skaala-areena
right|200px|thumb|Superpesis pelaa osan otteluista Skaala-areenalla. Ykköspesisjoukkueen kotikenttä oli Skaala-areena.
D-radio
Historia
Suunnittelutavoitteena kahden miehen kannettavalle radioasemalle oli 10 kilometrin kantavuus amplitudimoduloituna puhelähetyksenä. Radiot onnistuivat niin hyvin, että kantama kuitenkin saattoi olla enimmillään jopa 50–60 kilometriä.
Seinäjoen JymyJussit
Farmiyhteistyö: Kasvatusta Ykköspesiksestä kohti pääsarjaa
JymyJussien Lisenssin omisti Seinäjoen Maila-Jussit, joka luopui lisenssistä kun JymyJussit ja Ylihärmän Pesis-Junkkarit solmivat yhteistyösopimuksen. Ykköspesiksen sarjapaikka luovutettiin Ylihärmälle, jonka joukkue koostui pääasiassa JymyJussien pelaajista. Ylihärmän Pesis-Junkkarit tippui Ykköspesiksestä kauden 2014 päätteeksi. .
Junioritoiminta
Kaudella 2013 JymyJussien toiminnassa on mukana yksi juniorijoukkue. Seuran A-juniorit pelaavat Poikien superpesiksessä. Joukkueen pelaajisto koostuu noin 20 hengen harjoitteluryhmästä, minkä lisäksi mukana pelaa myös Maila-Jussien ja Jymyn lahjakkaimpia B-junioreita.
Tollywood
thumb|Tollywood-elokuvia tehdään Hyderabadin [[Ramoji Film Cityssä.]]
Historia
Toisen maailmansodan aiheuttaman resurssipulan takia Brittiläinen Intia rajoitti vuonna 1943 käytettävissä olevan filminauhan määrän kahdestakymmenestätuhannesta yhteentoistatuhanteen jalkaan. Tämän seurauksena sodan aikana tuotettujen elokuvien määrä väheni sotaa edeltäneisiin vuosiin verrattuna. Sodan jälkeen Chennaihin alettiin perustaa elokuvatuotantoyhtiöitä. Ensimmäinen Hyderabadiin perustettu tuotantoyhtiö oli legendaarisen telugunäyttelijä Nageswara Rao Akkinenin vuonna 1975 perustama Annapurna Studios. 1990-luvun alkupuolella loputkin yhtiöt olivat siirtyneet Chennaista Hyderabadiin.
Seinäjoen JymyJussit
Pelinjohtajat
Jouni Sivunen 2013
Tollywood
Jälkiäänitetyt elokuvat
Telugunkielisten alueiden ulkopuolelta tulleiden elokuvien dubbaus on yleistä. Erityisesti tamilinkielisiä elokuvia dubataan teluguksi hyvin paljon, ja Andhra Pradeshin hallitus on joutunut kiristämään dubattujen elokuvien verotusta. Esimerkiksi vuonna 2010 Rajinikanthin tähdittämä tamilinkielinen elokuva Endhiran teluguksi dubattuna oli Tollywoodissa yksi vuoden menestyneimmistä elokuvista tuottaen 600 miljoonaa rupiaa.
WABBA
WABBA Mr. Universe 2014 Helsinki
WABBAn lisäksi useat muut toimijat järjestävät Mr. Universe -nimellä kehonrakennuskilpailuja.
Maria Kallio
Maria Kristiina Kallio on useimmissa Leena Lehtolaisen rikoskirjoissa esiintyvä päähenkilö ja minäkertoja, joka on ammatiltaan poliisi. Maria Kallio -teosten pohjalta on myös tehty muun muassa kaksi televisiosarjaa, Rikospoliisi Maria Kallio (MTV3, 2003) ja Maria Kallio (C More, 2021).
Tapahtumat
Teoksessa Tuulen puolella (2000) Kallio perheineen tutustui Rödskärin saareen ja Merivaaran perheeseen purjehdusretkellä äitiyslomansa lopussa. Saarella oli aiemmin kuollut Kallion ex-poikaystävä Lintumies-Harri, ja pian Kallio joutui tutkimaan siellä tapahtunutta uutta kuolemantapausta.
Teoksen Väärän jäljillä (2008) alussa Kallio komennettiin tutkimaan urheilujohtajan murhaa. Ystävänsä Leenan kautta Kallio oli jo aiemmin tutustutunut toimittaja Jutta Särkikoskeen, joka oli paljastanut dopingtapauksia.
Teoksessa Viattomuuden loppu (2017) Kallio selvittää seksuaalirikollisen murhaa. Hänellä on uudet työtoverit: Kristo Pohjola ja Johanna Al-Sharif.
Mark Iuliano
Mark Iuliano (s. 12. elokuuta 1973, Cosenza, Italia) on italialainen jalkapalloilija, pelipaikaltaan puolustaja.
Heavy metal -umlaut
Mötley Crüe pani nimeensä pisteet ”näyttääkseen eurooppalaiselta”. Idea syntyi Löwenbräu-olutta juodessa. Yhtyeellä ei ollut aavistustakaan, että kirjainten päällä olevilla pisteillä olisi jotain tekemistä ääntämisen kanssa. Kun Saksan vierailulla yleisö huusi Mötley Crüen nimeä umlautien mukaisesti, yhtye ei voinut käsittää miksi.
Jenny Pitkänen
Ura
Vuonna 2017 Pitkänen julkaisi "Kinder-videoiksi" kutsuttua videosarjaa, jossa esiintyi hänen Kinder-niminen koiransa. Sarjan suosituimmalla videolla "Kinder vastaa kysymyksiin #3" on yli miljoona näyttökertaa. Sarjan viimeinen osa ilmestyi joulukuussa 2017. Pitkänen palkittiin Vuoden maailmanparannus-palkinnolla Tubecon Video Awards -tilaisuudessa 2018.
Ivan Gubijan
Ivan Gubijan (14. kesäkuuta 1923 Bjelovar – 4. tammikuuta 2009 Belgrad) oli jugoslavialainen moukarinheittäjä ja olympiamitalisti.
Jari Mattila
Vuonna 2006 Jari Mattila voitti Euroopan mestaruuden enduro E1-luokassa, Puolan mestaruuden, sekä MM-joukkuekultaa Uuden Seelannin Lake Taupossa. Hän oli myös voittamassa Tuusulan Moottorikerhon joukkueessa Suomen mestaruus­ kultaa.
Mimivirus
Mimiviruksen löytäminen liittyi Bradfordin kaupungin keuhkokuume-epidemiaan vuodelta 1992, jolloin niitä oli vesitornin ameeboissa. Jättiläisviruksia onkin löydetty ihmisistä usein keuhkokuumeiden yhteydessä, vaikka niitä pidetäänkin yleisesti ihmisille vaarattomina. Jättiläisvirukset tuottavat kollageenia, joka muistuttaa ihmisten omaa sidekudosproteiinia. Tutkijat epäilevätkin, että nivelreumassa virukset laukaisevat hyökkäyksen ihmisen omaa sidekudosta vastaan. Testeissä mimiviruksen on todettu lisäävän hiirten riskiä sairastua reumaan. Mimiviruksen vasta-aineet ovatkin nivelreumaa sairastavilla terveitä yleisempiä. Mimivirus oli ensimmäinen löydetty ns. jättiläisvirus ja sen jälkeen on löydetty useita muita.
Klemetti (etunimi)
Klemetti on suomalainen miehen etunimi. Se on muunnelma Klemens-nimestä, joka on ollut muun muassa useilla paaveilla.
Pienoisautoilu
== Pienoisautoilun lajiryhmä AKK:ssa 2021-2022 ==
Sisäradat
•sisäradat 1:10 sähköcrossille, touringautot, driftingautot.
William Lundberg
Varhaiset vuodet
Vuosikymmenen vaihteessa hänen kodistaan muodostui Turun ruotsinkielisten sosialistien keskeisin kokoontumispaikka. Ydinryhmään kuuluivat Lundbergin lisäksi opettaja Georg Boldt, liikemies Walter Borg, taidekauppias Ivar Hörhammer, toimittajat Johan Adolf Ojala, Axel Åhlström ja K. H. Wiik sekä opiskelija Allan Wallenius. Vuonna 1912 hän aloitti yhdistyksen julkaiseman Arbetet-lehden talouspäällikkönä. Walter Borgin sairastuttua keuhkotautiin vuonna 1915, Lundberg otti hoitaakseen myös lehden toimitussihteerin tehtävät, mutta hän ei juurikaan kirjoittanut lehteen. Taloudenhoitajana toimiessaan Lundberg kävi aktiivisesti kirjeenvaihtoa lehden Helsingissä asuneen päätoimittajan K. H. Wiikin kanssa, jolla puolestaan oli yhteyksiä Pietarin sosialistivallankumouksellisiin. Lundbergin ja Wiikin välit kuitenkin katkesivat marraskuun 1917 yleislakon aikana syntyneisiin erimielisyyksiin. Arbetet-lehteen kirjoittaneen Gunnar Mörnin mukaan Lundberg toimitussihteerinä heitti roskakoriin kaikki jutut, jotka eivät hänen mielestään olleet tarpeeksi aatteellisia.
Tapanilan Erä (salibandy)
Tapanilan Erän salibandyjaosto on emoseuransa salibandyjaosto, joka perustettiin 8. maaliskuuta 1990. Maaliskuussa 2016 salibandyjaosto fuusioitui SalibandySeura Viikinkien kanssa EräViikingeiksi. Vuonna 2015, Tapanilan Erä oli lisenssimäärällä (n.1400 kpl) mitattuna Suomen suurin salibandyseura.
1990-luku
Ensimmäinen kausi 1991–1992 naisten salibandyjaostolle oli menestys, sillä Erä I voitti Suomen Cupin ja Suomen mestaruuden. Myös A-tytöt voittivat ensimmäisen pelatun tyttöjen mestaruuden. Vuoden 1992 lopussa Tapanilaan Mosan mäelle nousi ylipaineistettu kuplahalli, joka sai nimekseen Mosahalli. Hallissa oli yksi täysimittainen salibandykenttä ja harjoitustilat yleisurheilulle. Sitä voidaan pitää yhtenä tärkeänä tekijänä seuran salibandyjaoston menestykselle 1990-luvulla. Erän naiset uusivat kaudella 1992–1993 sekä Suomen cupin voiton että Suomen mestaruuden. Toiseen perättäiseen mestaruuteen ylsivät myös A-tytöt. Kyseisellä kaudella myös B- ja D-pojat voittivat ikäluokkiensa mestaruudet. B-pojissa pelasi sittemmin kuuluisuutta jääkiekkoselostuksilla saavuttanut Jani Alkio.
Organisaatio
Tapanilan Erän salibandyjaosto on osa Tapanilan Erä ry.tä. Salibandyjaostolla on oma johtokunta, joka vastaa jaoston asioista.
Antonio Muñoz Molina
Ura
Muñoz Molina asuu osittain Madridin Prosperidadin kaupunginosassa. Madrid on yksi hänen romaaniensa teemoista; esimerkiksi kirjojen Madridin mysteeri (Los misterios de Madrid, 1992) ja El dueño del secreto (1994) tapahtumat sijoittuvat Madridiin. Romaani Sefarad (2001), jota pidetään yleisesti hänen pääteoksenaan, kuvaa erilaisissa rajatiloissa häilyviä ja marginaaliin sysättyjä ihmisiä. Nykyisin hän asuu puoliksi New Yorkissa, jossa hän on johtanut Cervantes-instituuttia. Hänen teoksensa Las ventanas de Manhattan (2004) on vahvasti omaelämäkerrallinen, faktaa ja fiktiota yhdistävä rakkaudenosoitus New Yorkille.
Mikko Mannila
Valmennusura
Vuonna 2014 Mannila siirtyi Helsingin Jalkapalloklubin organisaatioon toimien vuoteen 2016 seuran B-junioreiden kakkosvalmentajana, kunnes hänet nimitettiin joukkueen päävalmentajaksi kaudeksi 2017. Kaudet 2018–2019 Mannila toimi seuran reservijoukkueen Klubi 04:n päävalmentajana. Vuosina 2018 lähtien hän kuului myös HJK:n edustusjoukkueen valmennustiimiin.
Kyöpelin hyppyrimäet
Historia
Suonenjoen Kyöpeliin rakennettiin ensimmäinen puinen hyppyrimäki vuonna 1935. Vuonna 1972 siinä järjestettiin normaalimäen SM-kilpailut. Kyöpelin hyppyrimäki poltettiin tihutyönä vuonna 1999. Vuonna 1977 rakennetut K35- ja K15-hyppyrimäet ovat edelleen hyppykunnossa ja jokatalvisessa käytössä. Vuonna 2006 K35-hyppyrimäen tornia korotettiin ja alastulorinnettä muokattiin, jolloin se kasvoi K45 HS50 kokoiseksi.
Kenny Gamble
pienoiskuva|Kenny Gamble vuonna 1995. Kenneth ”Kenny” Gamble (s. 11. elokuuta 1943 Philadelphia) on yhdysvaltalainen laulaja, lauluntekijä ja äänitetuottaja. Hän oli yhdessä Leon Huffin kanssa yksi philadelphialaisen soul-musiikin tärkeistä vaikuttajista 1960-luvun lopulta lähtien. Gamble ja Huff valittiin vuonna 1995 Songwriters Hall of Fameen ja vuonna 2008 Rock and Roll Hall of Fameen.
Magnesiumdiboridi
Rakenne ja ominaisuudet
Magnesiumdiboidi on tunnettu materiaalina 1950-luvulta lähtien. Ensimmäiset tutkimustulokset sen suprajohtavuudesta julkaistiin kuitenkin vasta vuonna 2001. Magnesiumboridilla havaittiin tapahtuvan Meissnerin ilmiö 39 kelvinin (–234 °C) lämpötilassa. Kriittistä lämpötilaa voidaan kasvattaa douppauksella. Magnesiumdiboridin douppaukseen on käytetty muun muassa hiiltä, alumiinia, piitä, sinkkiä, kuparia, berylliumia, kobolttia ja rautaa.
Käyttö
thumb|250px|left|Magnesiumdiboridista valmistetaan ohuita nauhoja eri käyttötarkoituksia varten. Magnesiumdiboridista on jo valmistettu magneetteja, joita käytetään magneettikuvauslaitteissa. . Yhdisteen etu moniin muihin suprajohteisiin verrattuna on se, että se on niitä halvempi. Magnesiumdiboridin jäähdyttämiseen sen kriittiseen lämpötilaan voidaan käyttää nestemäistä vetyä, joka on halvempaa kuin helium. Metallimaisena yhdiste on helposti muokattava ja siitä voidaan valmistaa pitkiäkin kaapeleita edullisemmin kuin muista suprajohtavista materiaaleista.
Edvard Nyqvist
Sisällissota
Saksan Itämeren divisioonan lähestyessä Helsinkiä Viipuriin paennut kansanvaltuuskunta määräsi aamulla 10. huhtikuuta Nyqvistin hallitsemaan pääkaupunkia ”täysillä diktaattorinvaltuuksilla”, mistä Nyqvist yritti kieltäytyä. Yhdessä eräiden tunnettujen maltillisten sosiaalidemokraattien ja puolueettomien porvarien kanssa hän valmisteli antautumista saksalaisille, mitä myös Helsingin punakaartin päällikkö F. E. Johansson ja työväentalon komissaari Robert Hurskainen kannattivat. Vielä samana iltana Nyqvistin piiri päätti Helsingin antautumisesta ja hän allekirjoitti sitä koskevan julistuksen, jonka painattamisen eräät punakaartilaiset kuitenkin estivät. Seuraavana päivänä Kullervo Manner kielsi sähkeessään ehdottomasti antautumisen ja punakaartin yleiseen kokoukseen Viipurista saapunut oikeusasiain kansanvaltuutettu Antti Kiviranta sai puhuttua kaartilaiset taistelun jatkamisen kannalle saksalaisten ollessa jo melkein kaupungin porteilla. Kahden päivän taistelujen jälkeen Helsingin punaiset antautuivat 13. huhtikuuta, jolloin Nyqvist piti viimeisille punakaartilaisille puheen Haapaniemen kentällä. Antautumisen jälkeisenä päivänä hän onnistui kävelemään kenenkään estämättä kotiinsa Pukinmäkeen, josta valkoiset vangitsivat hänet.
Myöhemmät vaiheet
Edvard Nyqvistin puoliso oli Selma Nyqvist (1885–1974). Heillä oli kaksi lasta. Nyqvistien huvila Pukinmäessä tuhoutui tulipalossa vuonna 1975.
ZNKR jōdō
Musō Gonnosuke ja jōjutsun synty
Gonnosuken luomasta Shindō Musō-ryūsta tuli Kuroda-klaanin jalkaväen taistelutaito, ja se kehittyi ja laajeni vuosien myötä. Sitä opetettiin osana klaanin niin sanottuja miestentaitoja (dangyo), joihin kuuluivat lisäksi muun muassa pidätys (torite) ja sitomisen taito. Alempiarvoisten samuraiden tehtäviä olivat vartiointi, järjestyksen valvonta ja poliisitoimi. Edo-kauden oikeusjärjestelmään kuului, että rikollinen tunnusti tekonsa, joten rikollinen oli tuotava tuomioistuimeen elävänä ja ainakin puhekykyisenä. Tämän vuoksi lainvalvojat varustettiin aseilla, jotka eivät olleet tappavia: sellaisia olivat jō ja muut pidätyksissä käytettävät salkoaseet kuten työntösauva tsukubō, hihaantarttuja sodegarami ja haarukkakeihäs sasumata.